《宪司后园葺旧亭榜以明秀元少监有诗次韵》
宋代·郭印

烂漫烟光一目收，危亭葺就壮岑楼。
三巴故国山川在，万古长空日月流。
江水奔腾无昼夜，石田耕穫漫春秋。
兴来筇竹随儿辈，径路平生不惯由。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。